**Moveatis-tietojärjestelmän henkilötietorekisteriseloste**

Muokattu: 19.4.2016

# Henkilörekisterin rekisterinpitäjä ja yhteyshenkilö

Liikuntakasvatuksen laitos

Jyväskylän yliopisto

PL 35

40014 Jyväskylä

Puhelin:+358 14 2601211

Nelli Lyyra, nelli.lyyra@jyu.fi

# Rekisterin nimi ja sovelluksen käyttötarkoitus

Rekisterin nimi on Moveatis-tietojärjestelmä.

Moveatis on ennalta asetettuihin kategorioihin sekä kesto- ja kertarekisteröintiin perustuva vuorovaikutustilanteiden observointiin kehitetty WWW-sovellus. Moveatis laskee suoritetun observoinnin kirjauksista observoinnin tulokset ja näyttää ne yhteenvetosivulla. Tuloksista luodaan yhteenvetosivulle myös Gantt-kaavio. Kirjautuneet käyttäjät voivat tallentaa observoinnin tulokset tietojärjestelmään, tai lähettää ne annettuun sähköpostiosoitteeseen. Lisäksi kirjautunut käyttäjä voi hallintasivun kautta hallita omia tapahtumaryhmiään ja tapahtumiaan.

Tietojärjestelmään kirjautuminen on vapaaehtoista, ja sitä voi käyttää myös ilman kirjautumista. Suoritettujen observointien kirjausten tallentaminen tietokantaan ja hyödyntäminen myöhemmillä käyttökerroilla sekä observoinneissa käytettävien  
tietojen syöttäminen vaativat kirjautumista sekä aiheuttavat syötettyjen tietojen liittämisen käyttäjään.

# Henkilötietojen käsittelyn tarkoitus

Henkilötietojen avulla valvotaan Moveatis-tietojärjestelmän käyttöoikeuksia. Tietojärjestelmän sisältämien tietojen perusteella myös sidotaan tapahtumaryhmät, tapahtumat ja tallennetut observointitiedot käyttäjiin.

Tapahtumaryhmien tapahtumia koskevat tallennetut observointitiedot näkyvät kaikille käyttäjille, jotka kuuluvat kyseiseen tapahtumaryhmään.

# Rekisterin pitämisen perusteet

Henkilötietolaki 22.4.1999/523 8 § 5

Rekisteröidyt henkilöt ovat Jyväskylän yliopiston opiskelijoita, työntekijöitä tai asiakkaita. Jyväskylän yliopiston tietojärjestelmien tunnukset omaava henkilö voi myös itse kirjautua Moveatis-tietojärjestelmään ja siten halutessaan käyttää kirjautumista vaativia palveluita. Tällöin kirjautuneelle käyttäjälle muodostuu asiakassuhde Jyväskylän yliopistoon.

# Rekisterin tietosisältö

Käyttäjistä tallennetaan tietojärjestelmään seuraavat tiedot

* Käyttäjätunnus,
* yksilöivä tunniste,
* Etunimi,
* Sukunimi,
* Käyttoikeustaso,
* käyttäjän luomat tapahtumaryhmät,
* käyttäjän luomat tapahtumat sekä
* käyttäjän tallentamat observointitiedot.-

Lisäksi edellä mainituista tiedoista säilötään tieto siitä, milloin niitä on viimeksi muutettu.

Järjestelmä tallentaa lokitietoja järjestelmässä tehtävistä muutoksista. Lokitietoa kerätään toiminnan oikeellisuuden varmentamiseksi sekä mahdollisten väärinkäytösten tunnistamiseksi ja selvittämiseksi. Vain järjestelmän ylläpitäjillä on pääsy lokitietoon. Lokitietoa säilytetään vähintään 6kuukauden ajan.

Järjestelmä ei tallenna kirjautumattoman käyttäjän observointitietoja tai observoinnissa käytettäviä kategoriaryhmiä.

# Säännönmukaiset tietolähteet

Tiedot saadaan Jyväskylän yliopiston tarjoaman Oauth-palvelun kautta ja / tai opiskelijalta itseltään.

# Tietojen luovutukset

Tietoja voidaan luovuttaa tutkimus- tai tilastointikäyttöön henkilötietolain mukaisesti. Pääsääntöisesti tutkimus- ja tilastointimateriaali luovutetaan muodossa, jossa yksittäistä henkilöä ei voida tunnistaa. Kuitenkin henkilötietolain 13 § kohta 3, 14 § ja 15 § mahdollistavat yksilöivienkin tietojen luovuttamisen tilanteissa, jossa se on tarkoituksenmukaista. Pyytäjän on ilmoitettava rekisterin pitäjälle tietojen käyttötarkoitus sekä muut tarpeelliset seikat tietojen luovuttamisen edellytysten selvittämiseksi.